בפברואר 2016 שוחרר ורמוט ממכבי תל אביב ללא תמורה לאחר שביקש לעזוב את הקבוצה משלא היה מרוצה ממעמדו ומכמות המשחקים שבהם שותף וחתם במכבי חיפה על חוזה לעונה וחצי. כבר במשחק הבכורה מול מכבי פתח תקווה כבש ורמוט את שערו הראשון במדי הקבוצה. ורמוט כבש שער נגד בני יהודה בשלב רבע הגמר של גביע המדינה והיה שותף לזכייה של חיפה בגביע לאחר שגברה במשחק הגמר על קבוצתו הקודמת, מכבי תל אביב. בתחילת עונת &lt;a href="%D7%A2%D7%95%D7%A0%D7%AA%202016/2017%20%D7%91%D7%9C%D7%99%D7%92%D7%AA%20%D7%94%D7%A2%D7%9C%20%D7%91%D7%9B%D7%93%D7%95%D7%A8%D7%92%D7%9C"&gt;2016/2017&lt;/a&gt;, בהיעדרם של הקפטן דקל קינן וקפטן המשנה אייל משומר, ענד ורמוט את סרט הקפטן במספר משחקים. בעונה זו ערך 32 הופעות וכבש שישה שערי ליגה, בנוסף לשלושה בישולים, והקבוצה סיימה במקום השישי בטבלה. בתחילת עונת &lt;a href="%D7%A2%D7%95%D7%A0%D7%AA%202017/2018%20%D7%91%D7%9C%D7%99%D7%92%D7%AA%20%D7%94%D7%A2%D7%9C%20%D7%91%D7%9B%D7%93%D7%95%D7%A8%D7%92%D7%9C"&gt;2017/2018&lt;/a&gt; התערער מעמדו של ורמוט בקבוצה, אשר נקלעה לתחתית הטבלה. הוא לא הרבה לפתוח בהרכב, ועד חלון ההעברות של ינואר רשם לזכותו שער אחד ושני בישולים.